Duško Ivanović

Duško Ivanović, nado en Bijelo Polje (daquela pertencente a Iugoslavia) o 1 de setembro de 1957, é un ex xogador e adestrador profesional de baloncesto montenegrino. Actualmente é adestrador da Selección de baloncesto de Bosnia e Hercegovina.

 Traxectoria 
Comezou a súa carreira como xogador no KK Jedinstvo - Bijelo Polje. Xogou ademais no Budućnost, Jugoplastika de Split, Valvi Girona, CSP Limoges e Fribourg Olympic, destacando a súa etapa na Jugoplastika, club co que gañou dúas Copas de Europa de xeito consecutivo a finais dos anos '80. Ademais foi internacional coa selección iugoslava.

Nos seus últimos anos como xogador comezou a súa carreira como adestrador, primeiro no Fribourg Olympic suízo na tempada 1993-94 como xogador e segundo adestrador. Na tempada 1994-95 foi segundo adestrador do Valvi Girona da Liga ACB, e ao ano seguinte volveu a Suíza para xogar unha última tempada no Fribourg, á vez que se fixo cargo da dirección do equipo. Trala súa retirada como xogador iniciou a carreira de adestrador en Suíza. Logo dunha tempada no CSP Limoges francés na que gañou unha Copa Korać (2000) asinou polo Saski Baskonia (daquela Tau Cerámica), club co que gañou unha Liga ACB e dúas Copas do Rei, ademais de levar ao equipo vitoriano a disputar a final da Euroliga (2001 e 2005). Tras cinco tempadas no club vasco, no verán do 2005 asinou polo FC Barcelona, sendo destituído o 14 de febreiro do 2008 tras caer eliminado nos cuartos de final da Copa do Rei ante o debutante Iurbentia Bilbao Basket e efectuar unhas declaracións en contra do equipo que tiña. O 17 de xuño do 2008 volveu ao Baskonia, club polo que asinou por tres tempadas. Na tempada 2009-10 gañou a Liga ACB á fronte do Baskonia tras derrotar ao gran favorito, o FC Barcelona, por un 3-0 na final, na que os cataláns contaban co factor cancha a favor.

Entre 1997 e o 2000 ostentou o cargo de seleccionador suízo.

No 2006 tomou parte a prol da independencia de Montenegro no plebiscito do 2006.

 Equipos 
 Como xogador 
 KK Budućnost Podgorica (Iugoslavia): 1985-87.
 Jugoplastika de Split (Iugoslavia): 1987-90.
 Valvi Girona (Cataluña): 1990-92.
 CSP Limoges (Francia): 1992.
 Valvi Girona (Cataluña): 1992-93.
 Fribourg Olympic (Suíza): 1993-1994 e 1995-1996.

 Como adestrador 
 Fribourg Olympic (Suíza): 1993-94. Xogador e segundo adestrador.
 Valvi Girona (Cataluña): 1994-95 : Segundo adestrador, axudante de Joaquim Costa.
 Fribourg Olympic (Suíza): 1995-1996. Xogador e primeiro adestrador.
 Fribourg Olympic (Suíza): 1996-1999.
 Seleccionador suízo: 1997-2000.
 CSP Limoges (Francia): 1999-2000.
 Saski Baskonia (Euskadi): 2000-2005.
 FC Barcelona (Cataluña): 2005-febreiro de 2008.
 Saski Baskonia (España): 2008-2012
 Seleccionador bosníaco: 2014-presente.

 Palmarés 
 Como xogador 
 2 Copas de Europa coa Jugoplastika de Split.
 2 Ligas iugoslavas coa Jugoplastika de Split.
 1 Copa de Iugoslavia coa Jugoplastika de Split.

 Como adestrador 
 Títulos internacionais:
 Campión da Copa Korać co CSP Limoges na tempada 1999-2000.
 Subcampión da Euroliga co TAU Cerámica nas tempadas 2000-01 e 2004-05.
 Títulos en Suíza:
 3 Ligas suízas co Frigourg Olympic nas tempadas 1996-97, 1997-98 e 1998-99.
 1 Copa de Suíza co Fribourg Olympic na tempada 1997-98.
 Títulos en Francia:
 1 Liga francesa co CSP Limoges na tempada 1999-2000.
 1 Copa de Francia co CSP Limoges na tempada 1999-2000.
 Títulos en España:
 2 Ligas ACB co Baskonia nas tempadas 2001-2002 e 2009-2010.
 4 Copa do Rei: 2001-2002, 2003-2004 e 2008-2009 co Baskonia, e 2006-2007 co FC Barcelona.

 Distincións individuais 
 Nomeado “Adestrador do Ano” da tempada 2000-01 pola Asociación Española de Entrenadores de Baloncesto (AEEB) 
 Nomeado "Mellor Adestrador da tempada 2001-02 pola revista "Gigantes del Basket".
 Adestrador do Equipo Norte no ACB All Star de Alacant-2003.
 Nomeado Mellor Adestrador da ACB na tempada 2008-09 pola Asociación Española de Entrenadores de Baloncesto'' (AEEB) e a ACB.

 Véxase tamén 
 Ligazóns externas 
 Perfil como xogador en ACB.com
 "Todo sobre Dusko"
 Estatísticas de Ivanović en www.fibaeurope.com
 Carreira de Ivanović en basketpedya.com

Categoría:Nados en 1957
Categoría:Nados en Bijelo Polje
Categoría:Xogadores de baloncesto de Iugoslavia
Categoría:Xogadores de baloncesto de Montenegro
Categoría:Xogadores do KK Budućnost Podgorica
Categoría:Xogadores do KK Split
Categoría:Xogadores do CB Girona
Categoría:Xogadores do CSP Limoges
Categoría:Adestradores de baloncesto de Montenegro